Съдържание

# Контроли за съдържание

Контролите за съдържание представляват временни текстове, чието текущо съдържание ще бъде заменено при щракване в тях. Те са отделни контроли, които могат да бъдат добавяни и персонализирани за използване в шаблони, формуляри и документи. Контролите за съдържание могат да съдържат текстови указания и да изчезват, когато потребителят въведе свой собствен текст.

За достъп до тази команда...

#### От лентата с менюта:

Изберете Формуляр - Контроли за съдържание.

Контролите за съдържание имат много свойства и са подобни на старите контроли, но са по-лесни за работа и форматиране.

## Форматиран текст

Съдържа форматиран текст по избор или други елементи, като таблици, картини или други контроли за съдържание.

## Обикновен текст

Контролите за съдържание за обикновен текст са ограничени до обикновен текст в един или няколко абзаца. За разлика от форматирания текст, те не могат да съдържат други елементи, например таблици, картини или други контроли за съдържание.

## Картина

Съдържа единично изображение, закотвено като знак. Щракването върху контролата показва диалог за отваряне на файл, за да укажете с какво да бъде заменено временното изображение.

## Поле за отметка

Съдържа единично поле за отметка, с което можете да взаимодействате. Щракването върху контролата превключва полето между отметнато и празно.

## Комбинирано поле

Съдържа падащ списък от елементи, измежду които можете да избирате, и текстово поле, което можете да редактирате директно.

## Падащ списък

Съдържа бутон за падащ списък със списък от двойки екранен текст – стойност. За разлика от комбинираното поле падащият списък не позволява на потребителя да въведе текст по избор.

## Дата

Съдържа календарна контрола. Ограничава текста до един абзац.

## Свойства

Позволява ви да задавате различни свойства на контролата за съдържание, която е под текущия курсор.

Теми, свързани с показаната

Използване на контроли за съдържание в LibreOffice Writer

Моля, подкрепете ни!