Съдържание

# Обръщение към таблица на база от данни

LibreOffice Calc позволява препращане към клетки от таблици с данни чрез специална нотация, „обръщение към таблица на база от данни“. Тя е предназначена да подобри четливостта на формулите с обръщения към клетки от таблица с данни.

## Таблици с данни

„Таблиците“ в работен лист се дефинират чрез диапазони за база от данни (Данни - Дефиниране на диапазон). За да се използват обръщения към таблица с данни, освен името на базата от данни е необходимо следното:

- Таблиците трябва да са ориентирани вертикално.

- Заглавията на колони трябва да следват правилата за наименувани диапазони.

- Ако е необходима съвместимост с Microsoft Excel, таблиците трябва да имат заглавия на колони.

### Пример

Таблицата по-долу съдържа стойности, използвани в примерите по-нататък в този документ.

| A | B | C | D
1 | Име | Регион | Продажби | Стаж
2 | Smith | Запад | 21 | 5
3 | Jones | Изток | 23 | 11
4 | Johnson | Изток | 9 | 7
5 | Taylor | Запад | 34 | 11
6 | Brown | Изток | 23 | 15
7 | Walker | Изток | 12 | 4
8 | Edwards | East | 15 | 12
9 | Thomas | Запад | 17 | 10
10 | Wilson | Запад | 31 | 3
11 | Общо | 2 | 185 | 8.67

Диапазонът от клетки A1:D11 е зададен като диапазон за база от данни „myData“. Настройките Съдържа заглавия на колони и Съдържа сумарен ред са били отметнати при дефинирането на диапазона за база от данни.

## Обръщения към данни в таблици

Обръщението към таблица на база от данни се образува от името на диапазона за база от данни: database_range[…]. Частта в квадратните скоби може да бъде запазена ключова дума за обръщение, име на поле в квадратни скоби, или комбинация от двете.

Когато има само една ключова дума или едно име на поле, използвайте единични скоби вместо двойни.

#### Пример

myData[#Headers] вместо myData[[#Headers]] или myData[Регион] вместо myData[[Регион]].

### Запазени ключови думи за обръщения

Ключова дума | Употреба | Пример
--- | --- | ---
[#Headers] | Ключовата дума [#Headers] препраща към реда от имена на полета (заглавия на колони). Това е първият ред от диапазона за база от данни. Ако в диапазона за база от данни не е дефиниран заглавен ред („Съдържа заглавия на колони“), възниква грешка #REF!. | Изразът myData[#Headers] препраща към клетките A1:D1.
[#Data] | The keyword [#Data] references the data records of the database range, excluding the column label row and the totals row. Може да се използва и кратката форма myData[]. | Изразът myData[#Data] препраща към правоъгълника от клетки A2:D10.
[#Totals] | The keyword [#Totals] references the row of totals. It is the last row of the database range. Ако в диапазона за база от данни не е дефиниран сумарен ред (Съдържа сумарен ред), възниква грешка #REF!. | Изразът myData[#Totals] препраща към клетките A11:D11.
[#All] | Ключовата дума [#All] обозначава целия диапазон за база от данни, включително заглавията на колони и сумарния ред. | Изразът myData[#All] препраща към клетките A1:D11.
[#This Row] | Тази ключова дума описва неявно сечение. | Ако изразът myData[#This Row] участва във формула в клетката F2, той ще препраща към A2:D2. Ако същият израз се използва във формула в клетката F5, той ще сочи към A5:D5.

### Име на поле в квадратни скоби

За обръщение към масива от всички стойности в записите, които принадлежат на едно и също поле, използвайте формата [име на поле]. Диапазонът, указван от препратката, не включва заглавията и сумарния ред.

#### Пример

Изразът myData[[Регион]] или опростената му форма myData[Регион] препраща към клетките B2:B10. Ако диапазонът за база от данни няма заглавен ред, може да се използват общи заглавия от рода на Колона1, Колона2.

В Microsoft Excel ако формулата е в клетка от таблицата, името на таблицата може да се пропусне. Например формулата =SUM(myData[Продажби]) в клетката C11 може да се напише като =SUM([Продажби]). В Calc засега не е възможно да се пропуска името на таблицата.

## Комбинации

### Колони и записи с данни

За да създадете обръщение към комбинация от заглавията на колони и записите с данни, използвайте формата [#Headers];[#Data] или [#Headers],[#Data], където разделителят е същият като за параметрите на функции, дефиниран в Инструменти - Настройки - Calc - Формула - Разделители.

### Записи с данни и сумарен ред

За да създадете обръщение към комбинация от записи с данни и сумарен ред, използвайте [#Data];[#Totals]. Например myData[[#Data];[#Totals]] препраща към клетките A2:D11.

Комбинация от вида [#Headers];[#Totals] не е възможна, тъй като би довела до два отделни правоъгълника от клетки.

### Съседни колони

За обръщение към няколко съседни колони използвайте операцията за диапазон „:“. Например формулата myData[[Име]:[Продажби]] адресира клетките A2:C10.

### Несъседни колони

Обръщение към несъседни колони не е възможно, защото би адресирало два отделни правоъгълника от клетки.

### Име на поле и ключова дума

Обръщението чрез име на поле и това чрез ключова дума може да се комбинират. Първо задайте ключовата дума, после разделителя за функции и накрая името на полето в скоби. Например myData[[#Totals];[Продажби]] препраща към клетката C11.

Теми, свързани с показаната

Дефиниране на диапазон за база от данни

Функции за бази от данни

Дефиниране на диапазон

Неявно сечение във формули

Моля, подкрепете ни!