Съдържание

# Задаване на диапазони за печат в лист

Можете да определите кой диапазон от клетки в електронната таблица да се отпечатва.

Клетките от листа, които са извън дефинирания диапазон за печат, не се отпечатват или експортират. Листовете без дефиниран диапазон за печат не се отпечатват и не се експортират в PDF файл, освен ако документът е във файловия формат на Excel.

За файловете, отворени във формат на Excel, се отпечатват всички листове, за които не е зададен диапазон за печат. Същото поведение се запазва и при експортиране на електронни таблици от формата на Excel към PDF файл.

## За да определите диапазон за печат

1. Изберете клетките, които искате да се отпечатат.

2. Изберете Форматиране - Диапазони за печат - Дефиниране.

## За да добавите клетки към диапазон за печат

1. Изберете клетките, които искате да добавите към съществуващия диапазон за печат.

2. Изберете Форматиране - Диапазони за печат - Добавяне.

## За да изчистите диапазон за печат

- Изберете Форматиране - Диапазони за печат - Изчистване.

## Редактиране на диапазони за печат в изгледа „Разделители на страници“

В изгледа Разделители на страници диапазоните за печат и областите на страници са очертани със синя линия и съдържат центриран номер на страница в сиво. Областите, които няма да се отпечатват, имат сив фон.

За да дефинирате нова област на страница, плъзнете някой от кантовете й на ново място. Когато дефинирате нова област на страница, автоматичният разделител се замества с ръчен.

### За да видите и редактирате диапазоните за печат

1. Изберете Изглед - Разделители на страници.

   За да промените подразбирания мащаб на изгледа Разделители на страници, щракнете двукратно върху процентната стойност в лентата Състояние и изберете нов мащаб.

2. Редактирайте диапазона за печат.

   За да промените размера на диапазон за печат, плъзнете някоя от границите му на ново място.

   За да изтриете ръчен разделител на страница, който се съдържа в диапазон за печат, плъзнете границата на разделителя извън диапазона за печат.

   За да изтриете диапазон за печат, плъзнете някоя от границите на диапазона върху срещуположната граница.

3. За да излезете от изгледа Разделители на страници, изберете Изглед - Нормален.

Теми, свързани с показаната

Определяне на броя на страниците за отпечатване

Отпечатване на редове или колони на всяка страница

Редактиране на диапазони за печат

Моля, подкрепете ни!