Съдържание

# Запълване на клетки

Автоматично попълва съдържание в клетки.

За достъп до тази команда...

#### От лентата с менюта:

Изберете Лист - Запълване на клетки.

## Запълване надолу

Запълва избрана област от поне два реда със съдържанието на най-горната клетка от областта.

## Запълване надясно

Запълва избрана област от поне две колони със съдържанието на най-лявата клетка от областта.

## Запълване нагоре

Запълва избрана област от поне два реда със съдържанието на най-долната клетка от областта..

## Запълване наляво

Запълва избрана област от поне две колони със съдържанието на най-дясната клетка от областта.

## Запълване на листове

Задава настройките за прехвърляне на листове или диапазони от определен лист върху същите клетки на други избрани листове.

## Запълване с поредица

Автоматично създава поредица, базирана на настройките в диалоговия прозорец. Можете да определите посоката, стъпката, единиците за време и вида на поредицата.

## Запълване със случайни числа

Запълва диапазон от клетки с автоматично генерирани псевдослучайни числа с избраната функция на разпределение и зададените за нея параметри.

## Запълване на клетки чрез контекстните менюта

Можете да използвате отново стойностите в текущата колона, за да попълните клетката.

- Извикайте контекстното меню, когато курсорът е в клетка, и изберете Списък за избор.

- Ще се покаже списък с всички текстове от текущата колона. Текстовете са подредени в азбучен ред и дублираните се показват само по веднъж.

- Щракнете върху някой от изброените елементи, за да го копирате в клетката.

Моля, подкрепете ни!