Съдържание

# Разширяване на кадър

Създава нов кадър за всяка подточка от най-горно ниво (следващото ниво след заглавията на кадри) в избрания кадър. Текстът от плана става заглавие на новия кадър. Подточките под най-горното ниво преминават с едно ниво нагоре в новия кадър.

За достъп до тази команда...

#### От лентата с менюта:

Изберете Кадър - Разширяване на кадър.

#### От интерфейса с раздели:

Изберете Оформление, после в падащия списък Оформление изберете Разширяване на кадър.

Командата Разширяване на кадър може да се използва само ако оформлението на кадъра съдържа заглавие и подточки.

Ако желаете да запазите оригиналния кадър, изберете Редактиране - Отмяна.

Теми, свързани с показаната

План

Кадър

Обобщаващ кадър

Моля, подкрепете ни!